דינה דז'טלובסקי

דינה דְזָ'טֶלוֹבְסקי (1 בדצמבר 1901 – 9 באפריל 2002) הייתה אשת חינוך יהודייה-פולנייה, ולאחר עלייתה לישראל הפכה לסופרת ילדים ומפעילת תיאטרון בובות.

קורות חיים

דינה דז'טלובסקי נולדה בוורשה. היא למדה בבית ספר תיכון בעיר הולדתה, ולאחר מכן המשיכה ללימודי ספרות פולנית באוניברסיטת ורשה. עבדה במשך שנים כגננת וכמפקחת על גני ילדים וניהלה קורסים לגננות.

במלחמת העולם השנייה הסתתרה אצל ידידים פולנים, וארגנה והפעילה חוגי דרמה במועדון תלמידים. בשנת 1953 הייתה למנהלת המחלקה להשתלמות גננות שליד משרד החינוך הפולני, ובמקביל עבדה בתיאטרון בובות.

ב-1957 עלתה לישראל (עליית גומולקה). מכיוון שדז'טלובסקי לא שלטה היטב בעברית והייתה כבר מבוגרת יחסית, היא לא המשיכה בארץ בעבודתה הפדגוגית, אלא הפעילה תיאטרון בובות נייד בגני ילדים. בעבודה זו היא עיצבה את הבובות ואת התפאורה, כתבה את הסיפורים והפעילה את הבובות. הצגות אלה המחישו דילמות פשוטות האופייניות לחיי ילדים. לאחר שהצגות עברו את מבחנם של מאות ילדים הן עובדו לספרים שכללו צילומים מההצגות.

סיפוריה של דז'טלובסקי, אשר אופיינו בפשטות ובעממיות, כבשו את לב הילדים, על אף שהייתה בהם גם מידה של דידקטיות.

דז'טלובסקי האריכה ימים והפעילה את התיאטרון גם בשנותיה האחרונות. בשנת 1994 זכתה בפרס זאב לספרות ילדים ונוער בישראל על ספרה "מעשה במעיל רקדן".

בנה, ריצ'רד נקר-דז'טלובסקי, נפטר בשנת 1973.

נפטרה ב-9 באפריל 2002, בגיל 100.

מספריה
מה קרה לבובה של רותי (1963)
דני הקטן והשוטר ניסים (1964)
המפוחית של אורי (1976)
המטריה של רותי
מעשה בעז רעה שהפכה טובה (1979)
עומר והמגפיים של תמי (1981)
העץ של תמי
אגדה על עץ הפלאים
החתול שיצא לטיול
סיפור קצר על חמוריקו ואוצר
למי בלון למי דובון (1993)
הדוגרת המפזרת
העופר של דני
מה קרה לכלבלב חמד?
מעשה במעיל רקדן
האווירון של ירון
אווזונת עקשנית (2000)
תיאטרון בובות בגני ילדים (1970) - הספר היחיד שאינו פונה לילדים.

לקראת יום הולדתה המאה יצא ספר מחווה, "יום הולדת לדינה" (2002), שכתבה מירה מאיר. בספר זה באות כל הבובות שעיצבה לחדרה בבית האבות בתל אביב ומבקשות מדינה לספר את סיפור חייה.

לקריאה נוספת 

 אהובה כץ. "דינה דז'טלובסקי - אשה קטנה גדולה", בתוך: הד הגן, ס"ב, 1998. עמ' 354-353.

קישורים חיצוניים
 
 
 
 דינה דז'טלובסקי - מפעל חיים - באתר הסתדרות המורים
 
 על המטריה של רותי - אתר דףדף
 פגישה עם דינה דז'טלובסקי

הערות שוליים

סופרות ישראליות
סופרות ילדים ונוער ישראליות
זוכות פרס זאב
בובנאיות ישראליות
סופרות יהודיות פולניות
ישראליות ילידות פולין
ישראלים ילידי פולין
עולות בשנות ה-1950
עולים בשנות ה-1950
ישראליות שהגיעו לגיל מאה
גננות ישראליות
ישראליות שנולדו ב-1901
ישראלים שנולדו ב-1901
ישראליות שנפטרו ב-2002
ישראלים שנפטרו ב-2002